83. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 45 της 22 Φεβρ./1 Μαρτ. 2007 (ΦΕΚ Α΄ 49) Κατανομή οργανικών θέσεων δικαστικών λειτουργών των Πολιτικών και Ποινικών Δικαστηρίων του Κράτους. Έχοντας υπόψη: Α. Τις διατάξεις: 1) Του άρθρου 3 παρ. 2 εδ. α΄ περ. α΄α΄ του ν. 1756/1988 «Κώδικας Οργανισμού Δικαστηρίων και Κατάστασης Δικαστικών Λειτουργών» (Α΄ 35) όπως διαμορφώθηκε με το άρθρο 6 παρ. 8 του ν. 2408/1996 (Α΄ 104). 2) Του άρθρου 10 περ Β εδ. γ΄ και δ΄ του ν. 3514/2006 «Τροποποίηση του Κώδικα Οργανισμού Δικαστηρίων και Κατάστασης Δικαστικών Λειτουργών που κυρώθηκε με το ν. 1756/1988 (ΦΕΚ 35Α΄) σχετικά με την αναδιοργάνωση της Επιθεώρησης Δικαστηρίων και Δικαστικών Λειτουργών και άλλες διατάξεις» (Α΄266). 3) Του άρθρου 90 του Κώδικα Νομοθεσίας για την «Κυβέρνηση και τα Κυβερνητικά Όργανα» που κυρώθηκε με το άρθρο πρώτο του π.δ. 63/2005 (Α΄ 98). Β. Την υπ’ αριθμ. 1540/22.12.2006 γνώμη του Προέδρου του Αρείου Πάγου αφού έλαβε υπόψη τις αιτιολογημένες προτάσεις των δικαστικών λειτουργών που διευθύνουν τα Εφετεία της χώρας. Γ. Την υπ’ αριθμ. 5544/10.1.2007 γνώμη του Εισαγγελέα του Αρείου Πάγου αφού έλαβε υπόψη τις αιτιολογημένες προτάσεις των εισαγγελικών λειτουργών που διευθύνουν τις Εισαγγελίες Εφετών της Χώρας. Δ. Το γεγονός ότι το παρόν διάταγμα δεν προκαλεί επιπλέον δαπάνη σε βάρος του Κρατικού Προϋπολογισμού. Ε. Την υπ’ αριθμ. 24/2007 γνωμοδότηση του Συμβουλίου της Επικρατείας, μετά από πρόταση του Υπουργού Δικαιοσύνης, αποφασίζουμε: (Μετά τη σελ. 146,60) Σελ. 146,61 Τεύχος      Σελ.       Οργανισμός των Δικαστηρίων 6.Β.α.83 Άρθρο 1 Οι δέκα (10) οργανικές θέσεις των Προέδρων Εφετών και οι δύο (2) οργανικές θέσεις των Εισαγγελέων Εφετών που συστήθηκαν από 16.9.2006 με τις διατάξεις του άρθρου 10 περ. Β εδ.γ΄ και δ΄ του ν. 3514/2006 «Τροποποίηση του Κώδικα Οργανισμού Δικαστηρίων και Κατάστασης Δικαστικών Λειτουργών που κυρώθηκε με το ν. 1756/1988 (ΦΕΚ 35Α΄) σχετικά με την αναδιοργάνωση της Επιθεώρησης Δικαστηρίων και Δικαστικών Λειτουργών και άλλες διατάξεις» (Α΄266) κατανέμονται στα Εφετεία και τις Εισαγγελίες Εφετών του Κράτους ως εξής: Α. ΕΦΕΤΕΙΑ 1. Αθηνών: Πέντε (5) οργανικές θέσεις Προέδρων Εφετών οριζομένου του συνολικού αριθμού αυτών σε πενήντα δύο (52). 2. Θεσσαλονίκης: Δύο (2) οργανικές θέσεις Προέδρων Εφετών οριζομένου του συνολικού αριθμού αυτών σε δέκα έξι (16). 3. Θράκης: Μία (1) οργανική θέση Προέδρου Εφετών οριζομένου του συνολικού αριθμού αυτών σε τρεις (3). 4. Κρήτης: Μία (1) οργανική θέση Προέδρου Εφετών οριζομένου του συνολικού αριθμού αυτών σε τρεις (3). 5. Πειραιώς: Μία (1) οργανική θέση Προέδρου Εφετών οριζομένου του συνολικού αριθμού αυτών σε δέκα (10). Β. ΕΙΣΑΓΓΕΛΙΕΣ ΕΦΕΤΩΝ 1. Αθηνών: Μία (1) οργανική θέση Εισαγγελέα Εφετών οριζομένου του συνολικού αριθμού αυτών σε είκοσι μία (21). 2. Θεσσαλονίκης: Μία (1) οργανική θέση Εισαγγελέα Εφετών οριζομένου του συνολικού αριθμού αυτών σε πέντε (5). Άρθρο 2 Η ισχύς του παρόντος διατάγματος αρχίζει από τη δημοσίευση του στην Εφημερίδα της Κυβερνήσεως.  Σελ. 146,62 Τεύχος      Σελ.       